ASK ออกหุ้นกู้ระยะสั้น 270 วัน มูลค่า 1 หมื่นลบ.
ASK ออกหุ้นกู้ระยะสั้น 270 วัน มูลค่า 1 หมื่นลบ. ขายรายใหญ่ 18 ม.ค.60-17 ม.ค.61
12 ม.ค. 2560

บริษัทเอเซียเสริมกิจลิสซิ่ง จำกัด (มหาชน) หรือ ASK ระบุว่า บริษัทยื่นแบบแสดงรายการต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ระยะสั้น อายุไม่เกิน 270 วัน จำนวนไม่เกิน 10,000,000 หน่วย มูลค่าคงค้างรวม ณ ขณะใดขณะหนึ่งต้องไม่เกิน 10,000 ล้านบาท โดยมีอัตราดอกเบี้ยตามอัตราตลาด ณ ช่วงเวลาที่เสนอขาย
ทั้งนี้ บริษัทจะเสนอขายหุ้นกู้ให้กับผู้ลงทุนสถาบันและ/หรือ ผู้ลงทุนรายใหญ่ ระยะเวลาเสนอขายในช่วงตั้งแต่วันที่ 18 ม.ค.60 ถึง 17 ม.ค.61 โดยมีผู้จัดการการจัดจำหน่ายหุ้นกู้ คือ บล.เอเซีย พลัส, บล.เคจีไอ(ประเทศไทย), ธนาคารซีไอเอ็มบีไทย, ธนาคารยูโอบี, ธนาคารเกียรตินาคิน และ ธนาคารธนชาต
อนึ่ง บริษัท ทริส เรทติ้ง จำกัด จัดอันดับความน่าเชื่อถือของบริษัท อยู่ที่ BBB+ แนวโน้มอันดับเครดิต “คงที่”เมื่อวันที่ 24 พ.ย.59 